CELEX: 62009TN0293
Language: da
Date: 2009-07-29 00:00:00
Title: Sag T-293/09: Sag anlagt den 29. juli 2009 — CNIEL mod Kommissionen

10.10.2009   
            
            
               DA
            
            
               Den Europæiske Unions Tidende
            
            
               C 244/9
            
         Sag anlagt den 29. juli 2009 — CNIEL mod Kommissionen
   (Sag T-293/09)
   2009/C 244/14
   Processprog: fransk
   
      Parter
   
   
      Sagsøger: Centre National Interprofessionnel de l’Économie Laitière (CNIEL) (Paris, Frankrig) (ved avocats A. Cabanes og V. Kostrzewski-Pugnat)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Kommissionens beslutning af 10. december 2008 i sag N 561/2008 — Frankrig (foranstaltninger til gennemførelse af brancheorganisationerne) annulleres.
            
         
               —
            
            
               Subsidiært nedlægges påstand om, at Kommissionen pålægges at indlede den formelle procedure om undersøgelse af støtte som omhandlet i artikel 88, stk. 2, EF.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har ved dette søgsmål nedlagt påstand om annullation af Kommissionens beslutning K(2008) 7846 endelig udg. af 10. december 2008 (1). Kommissionen fandt det foreneligt med fællesmarkedet, som statsstøtte, at indføre den rammeordning vedrørende foranstaltninger, som kan gennemføres af franske brancheorganisationer inden for landbruget, og som består i støtte dels til teknisk bistand, produktion og markedsføring af kvalitetslandbrugsprodukter, forskning og udvikling, dels til reklame til fordel for primærproducenter og de virksomheder, der driver virksomhed inden for forarbejdning og afsætning af landbrugsprodukter, som finansieres af frivillige bidrag, der er gjort obligatoriske ved tværministeriel bekendtgørelse, og som skal opkræves af brancheorganisationerne (herefter: »CVO«).
   Sagsøgeren har til støtte for søgsmålet gjort tre anbringender gældende om, at der foreligger
   
               —
            
            
               et åbenbart fejlskøn i strid med artikel 87, stk. 1, EF, eftersom CVO ikke udgør statsmidler, de trufne foranstaltninger ikke kan henføres til staten, og der ikke skabes en fordel for de endelige støttemodtagere,
            
         
               —
            
            
               en tilsidesættelse af begrundelsespligten for så vidt som Kommissionen ikke har angivet de grunde, der førte til Kommissionens konklusion om, at CVO udgør statsmidler, at handlen mellem medlemsstaterne påvirkes, og at konkurrencen fordrejes, og
            
         
               —
            
            
               en tilsidesættelse af artikel 88, stk. 3, EF ved, at Kommissionen har undladt at indlede den formelle undersøgelsesprocedure ifølge artikel 88, stk. 2, EF, uagtet der er betydelige vanskeligheder forbundet med bedømmelsen af den omhandlede rammeordnings karakter.
            
         
      (1)  EUT 2009 L 116, s. 14.